CELEX: 32017D1460
Language: et
Date: 2017-08-08 00:00:00
Title: Komisjoni rakendusotsus (EL) 2017/1460, 8. august 2017, millega muudetakse rakendusotsust (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides (teatavaks tehtud numbri C(2017) 5471 all) (EMPs kohaldatav tekst )

11.8.2017   
            
            
               ET
            
            
               Euroopa Liidu Teataja
            
            
               L 208/42
            
         KOMISJONI RAKENDUSOTSUS (EL) 2017/1460,
   8. august 2017,
   millega muudetakse rakendusotsust (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides
   
      
         (teatavaks tehtud numbri C(2017) 5471 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse nõukogu 17. detsembri 1992. aasta direktiivi 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, (3) eriti selle artikli 14 lõiget 2 ning artikli 19 lõike 1 punkti a, artikli 19 lõike 3 punkti a ja artikli 19 lõikeid 4 ja 6,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (4) eriti selle artikli 4 lõiget 3,
   ning arvestades järgmist:
   
               (1)
            
            
               Direktiiviga 92/119/EMÜ on kehtestatud üldised tõrjemeetmed, mida kohaldatakse teatavate loomahaiguste, sealhulgas nodulaarse dermatiidi puhangute korral. Kõnealused tõrjemeetmed hõlmavad ohustatud tsooni ja järelevalvetsooni kehtestamist nakkusega põllumajandusettevõtte ümber, samuti on nendega ette nähtud muid tõrjemeetmeid täiendav erakorraline vaktsineerimine nodulaarse dermatiidi haiguspuhangu korral.
            
         
               (2)
            
            
               Komisjoni rakendusotsusega (EL) 2016/2008 (5) on kehtestatud loomatervishoiualased tõrjemeetmed seoses nodulaarse dermatiidi esinemisega teatavates nimetatud otsuse I lisas loetletud liikmesriikides või nende piirkondades, sealhulgas miinimumnõuded seoses nodulaarse dermatiidi vastu vaktsineerimise kavadega, mille liikmesriigid esitavad komisjonile heakskiitmiseks. Selles on määratletud „nakkusega tsoon“ nimetatud otsuse I lisa II osas loetletud liikmesriigi territooriumi osades, mis hõlmavad piirkondi, kus nodulaarse dermatiidi esinemine on kinnitust leidnud, ning direktiivi 92/119/EMÜ kohaselt kehtestatud kaitsetsoone ja järelevalvetsoone, kus võidakse läbi viia nodulaarse dermatiidi vastane vaktsineerimine pärast seda, kui vaktsineerimiskava on heaks kiidetud; Selles on samuti määratletud „taudivaba tsoon, kus viiakse läbi vaktsineerimine“; see on nimetatud otsuse I lisa I osas loetletud liikmesriigi territooriumi sellised osad, mis asuvad väljaspool „nakkusega tsooni“, kus viiakse läbi nodulaarse dermatiidi vastane vaktsineerimine pärast seda, kui vaktsineerimiskava on heaks kiidetud.
            
         
               (3)
            
            
               Rakendusotsusega (EL) 2016/2008 on ette nähtud konkreetsed riskileevendusmeetmed ja piirangud kauplemisele elusveistega ja tehistingimustes peetavate ulukmäletsejalistega, nende paljundusmaterjali ja muude nendelt saadud toodetega; meetmed kehtestatakse „nakkusega tsoonis“ ja „taudivabas tsoonis, kus viiakse läbi vaktsineerimine“, et vähendada miinimumini nodulaarse dermatiidi levimise riski.
            
         
               (4)
            
            
               Euroopa Toiduohutusameti (EFSA) 27. märtsil 2017 kinnitatud aruandest nodulaarse dermatiidi kohta (6) (EFSA 2017. aasta aruanne) ilmneb, et olemasolevate, kuni aastat 2016 käsitlevate epidemioloogiliste andmete kohaselt õnnestus nõuetekohaselt tehtud massiliste vaktsineerimistega haigust tõrjuda ja vältida uusi puhanguid. Need tulemused kinnitavad EFSA varasemat, 29. juulil 2016 nodulaarse dermatiidi kohta vastu võetud erakorralist nõuannet (EFSA 2016. aasta nõuanne), (7) milles tehti järeldus, et massiline vaktsineerimine on nodulaarse dermatiidi tõrje kõige tõhusam meetod, eriti kui vaktsineeritud loomadel oli kaitse välja kujunenud juba enne haiguspuhangu teket, see tähendab ennetava vaktsineerimise tulemusel.
            
         
               (5)
            
            
               Nodulaarse dermatiidi vastaste hiljutiste vaktsineerimiskampaaniate tõhususe alusel, mida kinnitasid EFSA 2016. aasta nõuanne ja EFSA 2017. aasta aruanne, võib eeldada, et nõuetekohaselt vaktsineeritud veiseid võib ümber paigutada liikmesriigi „taudivabast tsoonist, kus viiakse läbi vaktsineerimine“ muusse liikmesriiki või kolmandasse riiki või sama liikmesriigi muusse piirkonda „taudivabas tsoonis, kus viiakse läbi vaktsineerimine“ või „nakkusega tsoonis“, järgides vähem rangeid eeskirju. Samal põhjusel tuleks kohaldada vähem rangeid eeskirju vaktsineeritud lehmadel sündinud vaktsineerimata vasikate puhul, kui neid paigutatakse ümber sama liikmesriigi sama tsooni piirides. Samasuguseid vähem piiravaid eeskirju tuleks kohaldada vaktsineerimata veiste ja tehistingimustes peetavate ulukmäletsejaliste liikumisel ühest piirkonnast teise sama liikmesriigi samas „taudivabas tsoonis, kus viiakse läbi vaktsineerimine“, kui need imporditakse liikmesriigist või kolmandast riigist või nende tsoonidest, milles ei kohaldata nodulaarse dermatiidiga seotud piiranguid, kuna taudi levimise risk sellist tüüpi liikumisel on madal.
            
         
               (6)
            
            
               Horvaatia, Bulgaaria ja Kreeka, kolm liikmesriiki, milles praegu kohaldatakse vaktsineerimist nodulaarse dermatiidi vastu ja mis on loetletud rakendusotsuse (EL) 2016/2008 I lisas, nõudsid, et rakendusotsust, eriti selle artikleid 4, 5 ja 6 tuleks muuta, et kohaldada liikumist vähem piiravaid eeskirju vaktsineeritud veiste ja tehistingimustes peetavate ulukmäletsejaliste puhul, kellele tehakse kordusvaktsineerimine, samuti vaktsineeritud emasloomadel sündinud vaktsineerimata vasikate puhul. Lisaks taotles Horvaatia liikumist vähem piiravate eeskirjade kohaldamist vaktsineerimata veiste ja tehistingimustes peetavate ulukmäletsejaliste puhul, keda veetakse liikmesriikidest või kolmandatest riikidest või nende tsoonidest, kus ei kohaldata nodulaarse dermatiidi tõendatud esinemise tõttu piiranguid ega vaktsineerita selle vastu.
            
         
               (7)
            
            
               Nodulaarse dermatiidi levimise risk elusveiste ja tehistingimustes peetavate ulukmäletsejaliste liikumise tõttu on suurem, kui loomi on vaktsineeritud esmakordselt, võrreldes riskiga sel juhul, kui neid on kordusvaktsineeritud sel ajal, kui on veel alles immuunsus eelmisest vaktsineerimisest. Sellele vastavalt on nodulaarse dermatiidi levimise risk suurem sel juhul, kui loomade päritoluettevõttes on loomad vaktsineeritud esmakordselt, võrreldes sama riskiga sel juhul, kui loomad on kordusvaktsineeritud sel ajal, kui neil on veel alles immuunsus eelmisest vaktsineerimisest. Seepärast on asjakohane kohaldada erinevaid piiravaid eeskirju igas eespool kirjeldatud olukorras, arvestades immuunsuse kestust vastavalt vaktsiinitootja juhenditele.
            
         
               (8)
            
            
               Seepärast tuleks muuta erandeid ja eritingimusi, mida kohaldatakse elusveiste ja tehistingimustes peetavate ulukmäletsejaliste „taudivabast tsoonist, kus viiakse läbi vaktsineerimine“ ja „nakkusega tsoonist“ välja ning sama tsooni piirides lähetamisel, ning rakendusotsuse (EL) 2016/2008 artikleid 4, 5, 6 ja 12 tuleks sellekohaselt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust (EL) 2016/2008 muudetakse järgmiselt.
   
               1)
            
            
               Artikli 4 lõiget 1 muudetakse järgmiselt:
               
                           a)
                        
                        
                           punktis a asendatakse alapunkt i järgmisega:
                           
                                       „i)
                                    
                                    
                                       loomad on vaktsineeritud nodulaarse dermatiidi vastu vähemalt 28 päeva enne lähetamiskuupäeva ja vastavalt vaktsiinitootja juhenditele kestab neil lähetamiskuupäeval veel immuunsusperiood, ning nad pärinevad põllumajandusettevõttest, milles nad on olnud vähemalt 28 päeva enne lähetamist. Kõnealuses päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood;“;
                                    
                                 
                     
                           b)
                        
                        
                           punkti b alapunkt i asendatakse järgmisega:
                           
                                       „i)
                                    
                                    
                                       loomad on vaktsineeritud nodulaarse dermatiidi vastu vähemalt kolm kuud enne lähetamiskuupäeva ja vastavalt vaktsiinitootja juhenditele kestab neil lähetamiskuupäeval veel immuunsusperiood. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood;“;
                                    
                                 
                     
                           c)
                        
                        
                           punktis c asendatakse alapunkt ii järgmisega:
                           
                                       „ii)
                                    
                                    
                                       loomad on vaktsineeritud nodulaarse dermatiidi vastu vähemalt 28 päeva enne lähetamiskuupäeva ja vastavalt vaktsiinitootja juhenditele kestab neil lähetamiskuupäeval veel immuunsusperiood. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood;“.
                                    
                                 
                     
         
               2)
            
            
               Artikli 5 lõike 1 punkt b asendatakse järgmisega:
               
                           „b)
                        
                        
                           loomad on vaktsineeritud nodulaarse dermatiidi vastu vähemalt 28 päeva enne lähetamiskuupäeva ja vastavalt vaktsiinitootja juhenditele kestab neil lähetamiskuupäeval veel immuunsusperiood. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood;“.
                        
                     
         
               3)
            
            
               Artikkel 6 asendatakse järgmisega:
               „Artikkel 6
               Eritingimused seoses elusveiste ja tehistingimustes peetavate ulukmäletsejaliste lähetamisega I lisa II osas loetletud piirkondadest sama liikmesriigi samasugustesse piirkondadesse
               1.   Pädev asutus võib erandina artikli 3 punktis a sätestatud keelust ja käesoleva artikli lõikele 2 vastavuse korral lubada elusveiste ja tehistingimustes peetavate ulukmäletsejaliste saadetiste lähetamist põllumajandusettevõttest, mis asub piirkonnas, mis on loetletud I lisa II osas, sihtkohta, mis asub sama liikmesriigi muus piirkonnas, mis on loetletud I lisa II osas.
               2.   Lõikes 1 sätestatud erandit kohaldatakse elusveiste ja tehistingimustes peetavate ulukmäletsejaliste saadetiste suhtes üksnes juhul, kui asjaomased loomad vastavad vähemalt ühele järgmistest tingimustest:
               
                           a)
                        
                        
                           loomad on vaktsineeritud nodulaarse dermatiidi vastu vähemalt 28 päeva enne lähetamiskuupäeva ja vastavalt vaktsiinitootja juhenditele kestab neil lähetamiskuupäeval veel immuunsusperiood. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood;
                        
                     
                           b)
                        
                        
                           loomi võib sõltumata nende endi staatusest seoses nodulaarse dermatiidi vastu vaktsineerimisega või vaktsineerimisest nende päritoluettevõttes viia hädatapmiseks tapamajja eeldusel, et asjaomase päritoluettevõtte suhtes ei kohaldata nodulaarse dermatiidiga seoses ühtki direktiivis 92/119/EMÜ sätestatud piirangut, millest tulenevalt selline viimine on keelatud;
                        
                     
                           c)
                        
                        
                           loomad on vaktsineerimata noorloomad, kes on vähem kui kuus kuud vanad ja sündinud emasloomadel, keda oli vaktsineeritud vähemalt 28 päeva enne poegimist, mille kuupäev jäi vastavalt tootja juhenditele immuunsusperioodi sisse, ja keda võidakse viia muusse ettevõttesse või koheseks tapmiseks tapamajja. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood ning ettevõttes ei kohaldata seoses nodulaarse dermatiidiga ühtki direktiivis 92/119/EMÜ ettenähtud piirangut, millega keelataks selline lähetamine.“
                        
                     
         
               4)
            
            
               Artikli 6 järele lisatakse artikkel 6a:
               „Artikkel 6a
               Eritingimused seoses elusveiste ja tehistingimustes peetavate ulukmäletsejaliste lähetamisega I lisa I osas loetletud piirkondadest sama liikmesriigi piirkondadesse, mis on loetletud I lisa I või II osas
               1.   Pädev asutus võib erandina artikli 3 punktis a sätestatud keelust ja käesoleva artikli lõikele 2 vastavuse korral lubada elusveiste ja tehistingimustes peetavate ulukmäletsejaliste saadetiste lähetamist ettevõttest, mis asub piirkonnas, mis on loetletud I lisa I osas, sihtkohta, mis asub sama liikmesriigi muus piirkonnas, mis on loetletud I lisa I või II osas.
               2.   Lõikes 1 sätestatud erandit kohaldatakse elusveiste ja tehistingimustes peetavate ulukmäletsejaliste saadetiste suhtes üksnes juhul, kui asjaomased loomad vastavad vähemalt ühele järgmistest tingimustest:
               
                           a)
                        
                        
                           loomad on vaktsineeritud nodulaarse dermatiidi vastu vähemalt 28 päeva enne lähetamiskuupäeva ja vastavalt vaktsiinitootja juhenditele kestab neil lähetamiskuupäeval veel immuunsusperiood. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood;
                        
                     
                           b)
                        
                        
                           loomi võib sõltumata nende endi staatusest seoses nodulaarse dermatiidi vastu vaktsineerimisega või vaktsineerimisest nende päritoluettevõttes viia hädatapmiseks tapamajja eeldusel, et asjaomase päritoluettevõtte suhtes ei kohaldata nodulaarse dermatiidiga seoses ühtki direktiivis 92/119/EMÜ sätestatud piirangut, millest tulenevalt selline viimine on keelatud;
                        
                     
                           c)
                        
                        
                           loomad on vaktsineerimata noorloomad, kes on vähem kui kuus kuud vanad ja sündinud emasloomadel, keda oli vaktsineeritud vähemalt 28 päeva enne poegimist, mille kuupäev jäi vastavalt tootja juhenditele immuunsusperioodi sisse, ja keda võidakse viia muusse ettevõttesse või koheseks tapmiseks tapamajja. Kõnealuste loomade päritoluettevõttes on kõik vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood ning ettevõttes ei kohaldata seoses nodulaarse dermatiidiga ühtki direktiivis 92/119/EMÜ ettenähtud piirangut, millega keelataks selline lähetamine;
                        
                     
                           d)
                        
                        
                           loomad on toodud ettevõttesse vähem kui kolm kuud varem muust liikmesriigist või kolmandast riigist või selle tsoonist, milles ei kohaldatud mingeid piiranguid kinnitust leidnud nodulaarse dermatiidi tõttu ega vaktsineerimist selle taudi vastu ja need võidakse viia koheseks tapmiseks tapamajja. Kõnealuste loomade päritoluettevõttes on kõik muud vastuvõtliku liigi loomad vaktsineeritud nodulaarse dermatiidi vastu vähemalt 28 päeva enne lähetamiskuupäeva ja neil kestab vastavalt vaktsiinitootja juhenditele lähetamiskuupäeval veel immuunsusperiood või neil kestab lähetamiskuupäeval veel eelmisest vaktsineerimisest või emaloomalt saadud immuunsuse periood ning ettevõttes ei kohaldata seoses nodulaarse dermatiidiga ühtki direktiivis 92/119/EMÜ ettenähtud piirangut, millega keelataks selline lähetamine.“
                        
                     
         
               5)
            
            
               Artikli 12 sissejuhatav lause asendatakse järgmisega:
               „Pädev asutus tagab, et artiklites 4, 5, 8 ja 9 sätestatud erandite kohasel elusveiste ja tehistingimustes peetavate ulukmäletsejaliste ning nende töötlemata loomsete kõrvalsaaduste ja töötlemata naha transportimisel kohaldatakse suunamiskorda, mis vastab järgmistele nõuetele:“.
            
         Artikkel 2
   Käesolev otsus on adresseeritud liikmesriikidele.
   
      Brüssel, 8. august 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 62, 15.3.1993, lk 69.
   
      (4)  EÜT L 18, 23.1.2003, lk 11.
   
      (5)  Komisjoni 15. novembri 2016. aasta rakendusotsus (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides (ELT L 310, 17.11.2016, lk 51).
   
      (6)  EFSA Journal 2017; 15(4): 4773.
   
      (7)  EFSA Journal 2016; 14(8): 4573.